b'\n_START_ARTICLE_\nMagikarp\n_START_SECTION_\nEtimologija imena\n_START_PARAGRAPH_\nNjegovo japansko ime, Koiking, kombinacija je japanske rije\xc4\x8di "koi" i engleske rije\xc4\x8di "king". Nishikigoi, ili skra\xc4\x87eno, koi, domesticirani su \xc5\xa1arani koji se prvenstveno dr\xc5\xbee u dvori\xc5\xa1nim jezerima. Engleska rije\xc4\x8d "king" ozna\xc4\x8dava rije\xc4\x8d kralj, \xc5\xa1to se odnosi na Magikarpovu zlatno obojenu le\xc4\x91nu peraju oblika kraljevske krune. Ovaj se utjecaj rije\xc4\x8di isto tako mo\xc5\xbee primijetiti i u Magikarpovom engleskom imenu, jer rije\xc4\x8d "Magi" zna\xc4\x8di kralj.\n_START_SECTION_\nU videoigrama\n_START_PARAGRAPH_\nJedini napad kojeg Magikarp prirodno zna jest Prskanje (Splash), napad koji zapravo nema u\xc4\x8dinka. Na 15. razini Magikarp u\xc4\x8di Obaranje (Tackle), slaba\xc5\xa1an napad kojeg prirodno znaju brojni Pok\xc3\xa9moni. Od Pok\xc3\xa9mon Gold i Silver igara nadalje, Magikarp je sposoban nau\xc4\x8diti tehniku Mlatila (Flail), napad \xc4\x8dija ja\xc4\x8dina ovisi o \xc5\xa1teti koju je Magikarp pretrpio. U igri Pok\xc3\xa9mon Platinum, Magikarp je umjetnim putem sposoban nau\xc4\x8diti tehniku Odskoka (Bounce)._NEWLINE_U igrama Pok\xc3\xa9mon Red i Blue, kao i u igrama Pok\xc3\xa9mon FireRed i LeafGreen, prodava\xc4\x8d Magikarpa u Pok\xc3\xa9mon centru izvan Planine Moon ponudit \xc4\x87e igra\xc4\x8du Magikarpa ako je \xc5\xbeeljan kupiti ga._NEWLINE_U Pok\xc3\xa9mon igrama, Magikarp je postao ponavljaju\xc4\x87i geg. Nevjerojatno je slab i, tijekom odre\xc4\x91enog vremena, jedini je Pok\xc3\xa9mon kojeg igra\xc4\x8d mo\xc5\xbee uhvatiti putem pecanja. Dodu\xc5\xa1e, ako ga igra\xc4\x8d dovede do odre\xc4\x91ene razine, Magikarp evoluira u Gyaradosa, Pok\xc3\xa9mona koji je veoma \xc4\x8dest primjer u kompetitivnim krugovima.'